Вие лично запознати ли сте или не сте запознати с инициативите и каузите на Българския лекарски съюз?

Запознат 30%

Не съм запознат 54%

Не знам/ не мога да преценя 16%

А подкрепяте ли или не подкрепяте инициативите и каузите на Българския лекарски съюз? 85% подкрепят

Над половината (54%) от представителите на целевата група не са запознати с инициативите и каузите на Българския лекарски съюз. Незапознатостта е малко по-висока сред мъжете, лекарите под 50 г., практикуващите в болничната помощ и специализираната извънболнична помощ. • Близо една трета (30%) се определят като запознати. Сред лекарите над 50 г. делът обхваща около 4 от 10 души. Сред запознатите дейността на БЛС получава високо ниво на подкрепа – над четири пети (85%) одобряват инициативите на организацията.

В кои от следните области според Вас Българският лекарски съюз трябва да бъде най-активен? **Слайд 24 и 25**

Областите, в които специалистите очакват най-голяма активност от съсловната организация, са прозрачността при разпределянето на средства в системата (69%) и защитата на правата и условията на труд на лекарите (67%), следвани от защитата от административен натиск и санкции (56%). Тези опции, посочени от мнозинството, са свидетелство за областите, в които лекарите се чувстват най-уязвими.

Най-съществен принос на БЛС към момента се отчита в посока увеличаване на финансирането в сектора – близо половината от респондентите (48%) споделят това мнение. Около четири от всеки десет лекари признават ролята на съсловната организация в подобряването на отношенията с институциите и НЗОК (43%), както и в защитата на лекарските права при съдебни и медийни казуси (41%). Приносът по отношение на формирането на здравна политика се посочва от малко над една трета (35%). Сравнително най-ниска е оценката за дейността на БЛС в подкрепа на младите специализанти – 32% виждат значим принос в тази сфера.

Според Вас лично прозрачно или непрозрачно се управлява Българският лекарски съюз?

По отношение на въпроса дали лекарският съюз се управлява прозрачно или не, 44% отговарят, че не могат да преценят, което от следствие от недостатъчно добрата запознатост с работата на организацията. Близо 4 от 10 лекари твърдят, че БЛС не се управлява прозрачно, а почти една пета са на противоположното мнение. Положителният дял на убедените, че БЛС се управлява прозрачно е малко повисок сред мъжете, както и лекарите между 40 и 50 г.

**Слайд 28 Ако имахте възможност, Вие лично какво бихте променили в работата на Българския лекарски съюз?**

Промени в работата на БЛС:

Близо ¾ (73%) от лекарите не могат да посочат какво биха променили в работата на БЛС. Сред идеите за подобрение няма опция, която да се откроява значително. На първо място с 6% се поставя защитата на работещите лекари. Някои от отговорите свидетелстват за необходимостта от повече прозрачност и популяризиране на работата: да бъде по-прозрачен и достъпен за всички (5%), нямам реална представа какво правят (3%), по-висока информираност за техните решения (1%), както и необходимостта от комуникация – откъснати от гилдията (1%), да съгласуват предложения с практикуващите лекари (1%), по-добра комуникация с лекарите (1%)

Целенасочена работа с РЛК, с млади колеги, рубрика с идеи как да се подобни прозрачността - към сайта, индивидуален подход, срещи с Университети в страната,